CELEX: 62011CA0561
Language: sl
Date: 2013-02-21 00:00:00
Title: Zadeva C-561/11: Sodba Sodišča (prvi senat) z dne 21. februarja 2013 (predlog za sprejetje predhodne odločbe Juzgado de lo Mercantil de Alicante – Španija) – Fédération Cynologique Internationale proti Federación Canina Internacional de Perros de Pura Raza (Znamke Skupnosti — Uredba (ES) št. 207/2009 — Člen 9(1) — Pojem „tretje osebe“ — Imetnik poznejše znamke Skupnosti)

20.4.2013   
            
            
               SL
            
            
               Uradni list Evropske unije
            
            
               C 114/15
            
         Sodba Sodišča (prvi senat) z dne 21. februarja 2013 (predlog za sprejetje predhodne odločbe Juzgado de lo Mercantil de Alicante – Španija) – Fédération Cynologique Internationale proti Federación Canina Internacional de Perros de Pura Raza
   (Zadeva C-561/11) (1)
   
   (Znamke Skupnosti - Uredba (ES) št. 207/2009 - Člen 9(1) - Pojem „tretje osebe“ - Imetnik poznejše znamke Skupnosti)
   2013/C 114/21
   Jezik postopka: španščina
   
      Predložitveno sodišče
   
   Juzgado de lo Mercantil de Alicante
   
      Stranki v postopku v glavni stvari
   
   
      Tožeča stranka: Fédération Cynologique Internationale
   
      Tožena stranka: Federación Canina Internacional de Perros de Pura Raza
   
      Predmet
   
   Predlog za sprejetje predhodne odločbe – Juzgado de lo Mercantil de Alicante – Razlaga Uredbe Sveta (ES) št. 207/2009 z dne 26. februarja 2009 o blagovni znamki Skupnosti (Kodificirano besedilo) (UL L 78, p. 1) – Kršitev ali grožnja kršitve znamke Skupnosti – Izključna pravica, ki jo daje znamka Skupnosti – Pojem tretja oseba.
   
      Izrek
   
   Člen 9(1) Uredbe Sveta (ES) št. 207/2009 z dne 26. februarja 2009 o blagovni znamki Skupnosti je treba razlagati tako, da se izključna pravica imetnika znamke Skupnosti, da lahko vsaki tretji osebi prepreči, da v gospodarskem prometu uporablja znak, ki je enak ali podoben njegovi znamki, nanaša tudi na tretjo osebo, ki je imetnica poznejše znamke Skupnosti, ne da bi morala biti prej razglašena ničnost te poznejše znamke.
   
      (1)  UL C 25, 28.1.2012.